Rennesko katedraleko Anberestar erretaula

Rennesko katedraleko Anberestar erretaula Bretainiako Rennes hiriko katedraleko altxorrean gordetzen den zurezko erretaula bat da, eskola flandriarrararen 16. mendeko lana.

Andre Mariaren bizitzaren pasarteak, Jesusen haurtzaroa eta Jeseren Zuhaitza dira erretaularen motibo nagusiak.

 Historia 
1470 eta 1570 urteen artean, Anberesen (Flandria), erretaula bikainak ekoizten zenbait lantegi aritu ziren, esportaziorako lanean, eta Rennesko hau, 1520. urtearen ingurukoa, langintza horren tipikoa da, eta egikeran, maisulanetako bat..

1845 arte ia abandonatua eta ezkutuan egon zen apezpikutzaren jabetzen artean, baina toki nabarmenagoa eman zitzaion 1872an. Erretaulako piezetako batzuk lapurtu izan dituzte garai desberdinetan. 1975ean lapurtutako pieza bat 2017an agertu zen Riomeko museo batean, eta erretaulara itzuli zen. Beste hiru zati (Mariaren jaiotza, errege magoen pasarte bat eta ezkontza) 2007ko ekainaren 26an lapurtu zituzten. Ana eta Joakimen ezkontzaren pieza hurrengo 2007ko uztailean berreskuratu zuten; eta mago baten irudia 2017an (Erdi Aroko Cluny museoan, Parisen). Eguberriko Andre Mariaren irudi bat 1871tik Rennesko Arte Ederren Museoan egon zen, bestalde.

2015 eta 2019 artean zaharberritze sakon bat egin zitzaion, eta 2019an Rennesko katedralera itzuli zen, altxorraren geletara.

 Iruditegia 

 Erreferentziak 

 Kanpo estekak 

Kategoria:Rennesko kultura
Kategoria:Erretaula flandestarrak
Kategoria:1520ko lanak
Kategoria:Frantziako erretaulak